કબીર 1983ની સ્ટોરી કહેવા માટે રેડી થઈ રહ્યા છે ત્યારે 2011ના વર્લ્ડ કપમાં ઇન્ડિયાની જીતને એમએસ ધોનીની બાયોપિકમાં બે વર્ષ પહેલાં રજૂ કરવામાં આવી હતી. એના વિશે પૂછવામાં આવતાં કબીર કહે છે કે, ‘હું નથી માનતો કે, સૌપ્રથમ જીતની કશા પણ સાથે સરખામણી કરી શકાય. 2011માં આપણે હોટ ફેવરિટ્સ હતા. 1983માં મળેલી જીત વિશે સૌથી આકર્ષતી બાબત એ છે કે, આપણે દુનિયામાં સૌથી ઓછું રેટિંગ ધરાવતી વન ડે ટીમ તરીકે ભાગ લીધો હતો. લંડનમાં કેટલાક ન્યૂઝપેપર્સના આર્ટિકલ્સમાં સવાલ પણ કરવામાં આવ્યો હતો કે, ઇન્ડિયા શા માટે આ ટુર્નામેન્ટમાં ભાગ લઈ રહ્યું છે. એટલે 1983માં ક્રિકેટ વર્લ્ડમાં ઇન્ડિયાની જીતની કોઈને બિલકુલ અપેક્ષા નહોતી. જો 2019માં અફઘાનિસ્તાન જીતે તો એવી જ ફીલિંગ થાય. એ ટીમમાં કેટલાક યંગ મેન હતા. તેમને જમવા અને ઘરે કોલ્સ કરવા માટે રોજના 15 પાઉન્ડ્સ આપવામાં આવતા હતા. યંગ જનરેશન માટે આ નવી વાત હશે. કેમ કે, આજે જ્યારે ક્રિકેટર્સની વાત આવે ત્યારે તેઓ ફેન્સી કાર્સ ડ્રાઇવ કરતાં હોય એવી જ કલ્પના થાય